Source: https://www.zakonypreludi.sk/zz/2004-285
Timestamp: 2019-03-22 18:11:26+00:00
Document Index: 3186663

Matched Legal Cases: ['čl. 120', '§ 1', '§ 4', '§ 1', '§ 2', '§ 5']

285/2004 Z. z. Nariadenie vlády Slovenskej republiky, ktorým sa ustanovuje systém úhrady nákladov v krmivárskom sek... | Aktuálne znenie
Nariadenie vlády č. 285/2004 Z. z.Nariadenie vlády Slovenskej republiky, ktorým sa ustanovuje systém úhrady nákladov v krmivárskom sektore
Platnosť od 01.05.2004 do30.09.2009
Účinnosť od 01.05.2004 do30.09.2009
Zrušený 380/2009 Z. z.
Aktuálne znenie 01.05.2004 - 30.09.2009
ktorým sa ustanovuje systém úhrady nákladov v krmivárskom sektore
Vláda Slovenskej republiky podľa čl. 120 ods. 2 Ústavy Slovenskej republiky a zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:
(1) Toto nariadenie ustanovuje systém úhrady nákladov pri posudzovaní dokumentácie pri schvaľovaní doplnkových látok1) v Komisii Európskych spoločenstiev (ďalej len „komisia“) a pri schvaľovaní niektorých výrobcov a sprostredkovateľov krmív.2)
(2) Náklady posúdenia dokumentácie o doplnkových látkach uvedených v prílohe č. 1 sa uhrádzajú Ústrednému kontrolnému a skúšobnému ústavu poľnohospodárskemu3) (ďalej len „kontrolný ústav“) alebo inej fyzickej osobe alebo právnickej osobe, ktorá pôsobí ako spravodajca v schvaľovacom procese doplnkovej látky v komisii.
(3) Náklady pri schvaľovaní niektorých výrobcov a sprostredkovateľov krmív sa uhrádzajú kontrolnému ústavu, ktorý schvaľuje výrobcov a sprostredkovateľov krmív podľa osobitného predpisu.2)
(4) Pri výpočte úhrady nákladov, ktoré sú uvedené v odsekoch 2 a 3, sa zohľadňujú náklady uvedené v prílohe č. 2.
Priama alebo nepriama náhrada úhrady nákladov sa zakazuje. Uplatnenie paušálnej úhrady nákladov pri posudzovaní jednotlivých prípadov sa nepovažuje za nepriamu náhradu.
Ministerstvo pôdohospodárstva Slovenskej republiky zašle správu komisii, v ktorej uvedie informácie o
a) určení systému vyberania úhrady nákladov,
b) úrovni úhrady nákladov alebo paušálnych úhradách nákladov podľa § 1 ods. 2 a 3,
c) metóde výpočtu úhrady nákladov, ak sa vypočítavajú podľa prílohy č. 2.
Týmto nariadením vlády sa preberá právny akt Európskych spoločenstiev a Európskej únie uvedený v prílohe č. 3.
Príloha č. 1 k nariadeniu vlády č. 285/2004 Z. z.
DOKUMENTÁCIA DOPLNKOVÝCH LÁTOK, PRI POVOLENÍ KTORÝCH SA UHRÁDZAJÚ NÁKLADY
Dokumentácia o doplnkových látkach, ktoré sú predmetom povolenia v spojení s osobou zodpovednou za ich uvedenie do obehu, sa posudzuje v súlade s § 4 ods. 3 výnosu Ministerstva pôdohospodárstva Slovenskej republiky zo 7. októbra 1997 č. 1497/3/1997-100, ktorým sa ustanovujú požiadavky na uvádzanie doplnkových látok do obehu, na ich zloženie, skúšanie a hodnotenie a bližšie požiadavky biologického overovania krmív v znení výnosu Ministerstva pôdohospodárstva Slovenskej republiky z 31. januára 2002 č. 39/3/2002-100 (oznámenie č. 82/2002 Z. z.).
Príloha č. 2 k nariadeniu vlády č. 285/2004 Z. z.
ÚPLNÝ ZOZNAM NÁKLADOV, KTORÉ SA ZOHĽADUJÚ PRI VÝPOČTE ÚHRADY NÁKLADOV PODĽA § 1 ODS. 2 A 3
– platy vrátane príplatkov tam, kde je to vhodné, dôchodkové (penzijné) náklady, poistné príspevky zamestnancov.
– ubytovanie vrátane nájomného, vykurovania, osvetlenia a vody, nábytku, údržby, poistenia, úroku, amortizácie,
– všeobecná réžia vrátane kancelárskeho vybavenia, kancelárskych potrieb, poštovného, tlače, telekomunikácií,
školenia, predplatného periodík,
– cestovné a súvisiace náklady.
– súvisiace technické náklady (napr. laboratórne náklady, vzorkovanie),
– poplatky za poradenstvo.
Príloha č. 3 k nariadeniu vlády č. 285/2004 Z. z.
Rozhodnutie Rady 98/728/ES zo 14. decembra 1998 o systéme poplatkov Spoločenstva v krmivárskom sektore.
Preklad tohto rozhodnutia sa nachádza v Centrálnej prekladateľskej jednotke sekcie Inštitút pre aproximáciu práva Úradu vlády Slovenskej republiky, Námestie slobody 1/29, Bratislava.
§ 2 písm. a) bod 2 zákona Národnej rady Slovenskej republiky č. 184/1993 Z. z. o krmivách.
Príloha č. 5 k výnosu Ministerstva pôdohospodárstva Slovenskej republiky zo 7. októbra 1997 č. 1497/3/1997-100, ktorým sa ustanovujú požiadavky na uvádzanie doplnkových látok do obehu, na ich zloženie, skúšanie a hodnotenie a bližšie požiadavky biologického overovania krmív v znení výnosu Ministerstva pôdohospodárstva Slovenskej republiky z 31. januára 2002 č. 39/3/2002-100 (oznámenie č. 82/2002 Z. z.).
§ 5 ods. 2 zákona Národnej rady Slovenskej republiky č. 184/1993 Z. z.